JY LEES NOU Kersfees 2015: Dubbelsjokolade-moussekoek
Jy kan net een koek maak, of een soos op die foto met 4 lae. Verdubbel net die resep en maak tweede koek in 'n kleiner 20 cm-losboomkoekpan.
300 g witsjokolade, baie fyngekap
300 g donkersjokolade, baie fyngekap
1 x 25 cm ronde sjokolade- sponskoek
frambose vir voorsit
Plaas witsjokolade en 100 ml melk ?in mikrogolfoond totdat sjokolade gesmelt is. Doen dieselfde met die donkersjokolade en 100 ml melk. Klits eierwitte tot sagte punte vorm terwyl jy die strooisuiker geleidelik byvoeg. Hou aan klits tot blink en styf. Hou eenkant en klits die room tot sagte punte vorm.
Spuit 'n 25 cm-losboomkoekpan met kleefwerende kossproei. Vou helfte van die eierwitmengsel by helfte van die witsjokolade in, gevolg deur helfte van?die room. Gooi in die pan en smeer gelyk. Vou nou die res van die eierwitmengsel by die donkersjokolade in en voeg orige room by.
Gooi oor die witsjokolade- mousse. Plaas die heel sponskoek bo-op die donker mousse, of sny dit in skyfies as jy die kleiner pan gebruik. Laat stol vir sowat 3 – 4 uur of oornag. Keer uit en versier met vars frambose.